open-index/open-wikipedia-markdown huggingface dataset:
குஷ் இராச்சியம்

**குஷ் இராச்சியம்** இன்றைய சூடான் குடியரசில், நீல நைல், வெள்ளை நைல், அத்பாரா ஆறு என்பவற்றின் சங்கமப் பகுதியில் இருந்த பண்டைக்கால வடகிழக்கு ஆப்பிரிக்காவின் இராச்சியம் ஆகும். வெண்கலக் காலத்தின் வீழ்ச்சியையும், புதிய எகிப்து இராச்சியத்தின் சிதைவைத் தொடர்ந்து உருவான இந்த இராச்சியம் தொடக்கத்தில் நப்பாத்தாவை மையமாகக்கொண்டு அமைந்திருந்தது. கிமு 5-ஆம் நூற்றாண்டில் அரசர் கசுத்தா பண்டைய எகிப்தைக் கைப்பற்றிய பின், குஷ் வம்ச அரசர்கள், எகிப்தின் 25 ஆவது வம்சத்தின் பார்வோன்களாக கிமு 656 வரை ஒரு நூற்றாண்டுகள் ஆண்டனர். எகிப்தின் 26-ஆம் வம்ச மன்னர்  முதலாம் சாம்திக், எகிப்தை ஆண்ட குஷ் இராச்சிய மன்னர்களை விரட்டியடித்தார். 

செந்நெறிக் காலத்தில் குஷ் இராச்சியத்தின் தலைநகரமாக மேரோ இருந்தது. தொடக்ககால கிரேக்கப் புவியியலில் மேரோ சார்ந்த இராச்சியம் எத்தியோப்பியா என அறியப்பட்டது. மேரோவைத் தலைநகரமாகக் கொண்ட குஷ் இராச்சியம் கிபி 4 ஆம் நூற்றாண்டு வரை நீடித்திருந்தது. இதன் பின்னர் உட்குழப்பங்களினால் பலமிழந்து சிதைந்துவிட்டது.

கிபி முதலாம் நூற்றாண்டளவில் குஷ் இராச்சியத்தின் தலைநகரம் பேசா வம்சத்தினரால் கைப்பற்றப்பட்டது இவர்கள் பேரரசை மீள்வித்தனர். பின்னர், குஷ் இராச்சியத் தலைநகரம் அக்சும் இராச்சியத்தினால் கைப்பற்றப்பட்டு எரித்துத் தரைமட்டம் ஆக்கப்பட்டது.

## பண்டைய எகிப்தும், குஷ் இராச்சியமும்
புதிய எகிப்து இராச்சியத்தினருக்குப் பின்னர் எகிப்தின் மூன்றாம் இடைநிலைக் காலத்தின் முடிவில் பண்டைய எகிப்தை ஆண்ட இறுதி வம்சம் ஆகும். எகிப்தியர் அல்லாத இவ்வம்சத்தினர் மேல் எகிப்தின் (தெற்கு எகிப்து) நபதா நகரத்தை தலைநகராகக்  பண்டைய எகிப்தை கிமு 744 முதல் கிமு 656 முடிய 88 ஆண்டுகள் ஆண்டனர்.  இவ்வம்சத்தை நிறுவிய மன்னர் **[[பியே, பார்வோன்|பியே]]** ஆவார். இவ்வம்சத்தின் இறுதி பார்வோன் தந்தமானி ஆவார்.

புது எகிப்திய இராச்சியத்திற்குப் பின்னர் இவ்வம்சத்தினர் மட்டும் தங்களது குஷ் இராச்சியத்துடன், மேல் எகிப்து மற்றும் கீழ் எகிப்து பகுதிகளை இணைத்து ஆண்டனர்.இவ்வம்சத்தினர் எகிப்திய பண்பாட்டை ஏற்றுக்கொண்டாலும், தங்களது குஷ் இராச்சியத்தின் பண்பாட்டையும் எகிப்தில் கலந்தனர். இவ்வம்சத்தினர்  நூபியா எனப்படும் தற்கால சூடான் பகுதிகளில், பண்டைய எகிப்தியரைப் போன்றே தங்களுக்கான கல்லறைப் பிரமிடுகளை கட்டிக்கொண்டனர்.

கிமு 656-இல் பண்டைய அண்மை கிழக்கின் புது அசிரியப் பேரரசின் பகுதிகளை கைப்பற்ற 25-வது வம்சத்தவர்கள முயன்ற போது, புது அசிரிய இராச்சியத்தின் பேரரசர் அசூர்பனிபால், இவ்வம்சத்தின் படையினரை விர்ட்டியடித்ததுடன், இவ்வம்சத்தினர் ஆண்ட குஷ் இராச்சியம், மேல் எகிப்து மற்றும் கீழ் எகிப்து பகுதிகளை கைப்பற்றினார்.

### எகிப்தை ஆண்ட குஷ் இராச்சியத்தின் [[எகிப்தின் இருபத்தி ஐந்தாம் வம்சம்|25-வது வம்சத்தின்]] [[பார்வோன்]]கள்

## இதனையும் காண்க
* அக்சும் பேரரசு
* பண்டு

## மேற்கோள்கள்

பகுப்பு:சூடானின் வரலாறு
பகுப்பு:ஆபிரிக்க வரலாறு
பகுப்பு:ஆபிரிக்காவின் முன்னாள் நாடுகள்
பகுப்பு:எகிப்தின் வரலாறு
பகுப்பு:பண்டைய எகிப்திய இராச்சியங்கள்
தாலியம்(I) கார்பனேட்டு

**தாலியம்(I) கார்பனேட்டு** *(Thallium(I) carbonate)* என்பது Tl2CO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சாயல் அல்லது போலி வைரத் தயாரிப்பில் தாலியம்(I) கார்பனேட்டு பயன்படுத்தப்படுகிறது. பகுப்பாய்வு வேதியியலில் கார்பன் டை சல்பைடை கண்டறிவதற்கான சோதனையிலும் பூஞ்சைக் கொல்லியாகவும் இது பயன்படுகிறது. மற்ற தாலியம் சேர்மங்களைப் போல இதுவும் ஒரு உயர் நச்சாகக் கருதப்படுகிறது. சுண்டெலிகளுக்கான வாய்வழி உயிர் கொல்லும் அளவு 21மி.கி/கி.கி ஆகும். உயர் நச்சு காரணமாக 2007 ஆம் ஆண்டில் அமெரிக்கா இச்சேர்மத்தை உச்ச பேரிடர் பொருட்களின் பட்டியலில் சேர்த்துள்ளது

## பாதுகாப்பு

தாலியம்(I) கார்பனேட்டிடம் இருந்து தவிர்க்க வேண்டியவை அமிலங்கள் மக்னீசியம் உடன் ஐதரைடு, அலுமினியம், ஐதரோகந்தக அமிலம் மற்றும் பாசுபரசு ஐந்தாக்சைடு முதலியனவாகும்.
 
## தயாரிப்பு

சூடான தாலியம்(I) ஐதராக்சைடு நீர்க்கரைசலுடன் கார்பன் டை ஆக்சைடு சேர்க்கும் போது தாலியம்(I) கார்பனேட்டு உருவாகிறது.

## மேற்கோள்கள்

பகுப்பு:கார்பனேட்டுகள்
பகுப்பு:தாலியம்(I) சேர்மங்கள்
அபிராம் தெபோரின்

**அப்ராம் மோயிசெயேவிச் தெபோரின்** (*Abram Moiseyevich Deborin*, ;  – மார்ச் 8, 1963) சோவியத் மார்க்சியவாதியும், மெய்யியலாளரும், சோவியத் அறிவியல் கல்விக்கழகக் கல்வியியலாளரும் (1929) ஆவார்.

புரட்சி இயக்கத்தில் 1890களின் இறுதியில் சேர்ந்து, 1903இல் உருசிய சமூக-சனநாயகத் தொழிலாளர் கட்சியின் போல்செவிக் பிரிவில் சேர்ந்தார். 1907இல் மீண்டும் மென்செவிக் பிரிவுக்கு மாறினார். அங்கு அரசியலிலும் மெய்யியலிலும் ஜார்ஜி பிளிக்கானோவின் மாணாக்கரானார். தெபோரின் பெர்ன் பல்கலைக்கழக மெய்யியல் துறையில் தன் பட்டத்தை 1908இல் பெற்றார். இவர் விரைவில் மார்க்சீய மெய்யியல் நூல்களையும் கட்டுரைகளையும் எழுதலானார்.

1917 அக்டோபர் புரட்சிக்குப் பிறகு தெபோரின் மென்சவிக்குகளிடம் இருந்து விலகி, சுவெர்துலோவ் பல்கலைக்கழகத்திலும் செம்பேராசிரியர்கள் கல்விக் கழகத்திலும், மெய்யியல் கல்விக் கழகத்திலும் விரிவுரை ஆற்றலானார். மேலும் உடனே "Under the Banner of Marxism," இதழின் பதிப்புப் பணிகளையும் மேற்கொள்ளலானார். இவர் 1926-1931 கால இடைவெளியில் அவ்விதழின் தலைமைப் பொறுப்பிலும் பணியாற்றினார்.

## வெளி இணைப்புகள்
* Deborin's Biography (in Russian)
* Deborin's photo – from the Russian Academy of Sciences
* Frederick Choate's website on Deborin

பகுப்பு:1881 பிறப்புகள்
பகுப்பு:1963 இறப்புகள்
பகுப்பு:உருசிய மெய்யியலாளர்கள்
பகுப்பு:சோவியத் மெய்யியலாளர்கள்
எதிர்வு உறவு

கணிதத்தில் **எதிர்வு உறவு** (*reflexive relation*) என்பது ஒரு கணத்தின் மீது வரையறுக்கப்பட்ட ஈருறுப்பு உறவு. இவ்வுறவின்கீழ் கணத்திலுள்ள ஒவ்வொரு உறுப்பும் தன்னுடனே உறவு கொண்டிருக்கும். அதாவது  *S* என்ற கணத்தின் மீது வரையறுக்கப்பட்ட உறவு ~ எதிர்வு உறவு எனில், *S* இல் உள்ள ஒவ்வொரு உறுப்புக்கும் *x* ~ *x* என்பது உண்மையாகும் (∀*x*∈*S*: *x*~*x*) ஒவ்வொரு மெய்யெண்ணும் தனக்குத்தானே சமமாக இருக்கும் என்பதால், மெய்யெண் கணத்தின் மீது வரையறுக்கப்பட்ட *சமம்* என்பது எதிர்வு உறவுக்கு ஒரு எடுத்துக்காட்டு. ஒரு எதிர்வு உறவானது, **எதிர்வுத்தன்மை** அல்லது **எதிர்வுப் பண்பு** கொண்டுள்ளதாகச் சொல்லப்படுகிறது.

## தொடர்புள்ளவை
### எதிர்வற்ற உறவு
ஒரு கணத்தின் மீது வரையறுக்கப்பட்ட ஈருறுப்பு உறவின்கீழ் அக்கணத்தின் உறுப்புகள் எதுவும் தனக்குத்தானே உறவு உள்ளவையில்லை எனில் அவ்வுறவு **எதிர்வற்ற உறவு** ஆகும்.  எடுத்துக்காட்டாக, மெய்யெண் கணத்தின் மீதான "விடப் பெரியது" (x&gt;y) என்ற உறவு எதிர்வுத்தன்மையற்றதாகும்.

எதிர்வு உறவாக அமையாத உறவுகள் அனைத்தும் எதிர்வற்றவையாக இருக்கும் எனக் கூறமுடியாது. சில உறுப்புகள் தமக்குத்தாமே உறவுள்ளவையாகவும், வேறு சில தமக்குக்தாமே உறவுவில்லாதவையாகவும் அமையும் வகையிலும் உறவுகள் வரையறுக்கப்படலாம்.

எடுத்துக்காட்டு: 
:" *x* , *y* இன் பெருக்குத்தொகை இரட்டை எண்" என்ற உறவு இரட்டை எண்களின் கணத்தில் எதிர்வு உறவாகவும், ஒற்றை எண்களின் கணத்தில் எதிர்வுத்தன்மை அற்றதாகவும், இயல் எண்களின் கணத்தில் இரண்டுவிதமாகவும் இல்லாமலும் உள்ளது.

### போல்வு எதிர்வு உறவு
:*S* கணத்தில் வரையறுக்கப்பட்ட உறவு ~, **போல்வு எதிர்வு உறவு** (*quasi-reflexive*) எனில்:

:∀*x*,*y*∈*S*: *x*~*y* ⇒ *x*~*x* ∧ *y*~*y*

எடுத்துக்காட்டு:

மெய்யெண் தொடர்முறைகள் கணத்தின் மீது வரையறுக்கப்பட்ட "சம எல்லைகள் கொண்டவை" என்ற உறவு போல்வு எதிர்வு உறவாகும்.
தொடர்முறைகள் அனைத்தும் எல்லை மதிப்புகள் கொண்டிருக்காது. எல்லை மதிப்பு இல்லாத தொடர்முறைகளும் உண்டு. எனவே இந்த உறவு எதிர்வுத்தன்மை அற்றதாகும். மற்றொரு தொடர்முறையின் எல்லை மதிப்புக்குச் சமமான எல்லையைக் கொண்ட தொடர்முறை, தனக்குத்தானே சம எல்லை கொண்டதாக இருக்கும்.

### எதிர்வு அடைப்பு உறவு
*S* கணத்தின் மீது வரையறுக்கப்பட்ட ஈருறுப்பு உறவு  ~ இன் **எதிர்வு அடைப்பு உறவு** (*reflexive closure* - ≃) என்பது அதே கணத்தின் மீது வரையறுக்கப்பட்ட மிகச்சிறிய எதிர்வு உறவாகும்.எதிர்வு உறவு ~ , *S* கணத்தின் மீது வரையறுக்கப்பட்ட முற்றொருமை உறவு ஆகிய இரண்டின் ஒன்றிப்பாக இந்த எதிர்வு அடைப்பு உறவு இருக்கும்:

: (≃) = (~) ∪ (=).

எடுத்துக்காட்டு:
*x**n*2−*n* ஆகும்.

## குறிப்புகள்

## மேற்கோள்கள்
* Levy, A. (1979) *Basic Set Theory*, Perspectives in Mathematical Logic, Springer-Verlag. Reprinted 2002, Dover. 
* Lidl, R. and Pilz, G. (1998). *Applied abstract algebra*, Undergraduate Texts in Mathematics, Springer-Verlag. 
* Quine, W. V. (1951). *Mathematical Logic*, Revised Edition. Reprinted 2003, Harvard University Press. 
* Gunther Schmidt, 2010. *Relational Mathematics*. Cambridge University Press, .

## வெளியிணைப்புகள்
* 

பகுப்பு:கணித உறவுகள்
தென்னிந்திய திருச்சபை ஆண்கள் மேல்நிலைப் பள்ளி

**தென்னிந்திய திருச்சபை ஆண்கள் மேல்நிலைப்பள்ளி**  இந்தியாவின் தமிழ்நாட்டில் கோயம்புத்தூரில் இஸ்மாயில் வீதியில் செயற்பட்டுவரும் ஆண்களுக்கான மேல்நிலைப்பள்ளி ஆகும்.
இது, முன்னதாக **இலண்டன் மிசன் உயர்நிலைப்பள்ளி மற்றும் ஒன்றிய உயர்நிலைப்பள்ளி** என்றறியப்பட்டது. 1831ஆம் ஆண்டில் தொடங்கப்பட்ட இந்த பள்ளியே கோயம்புத்தூர் மாவட்டத்தில் தொடங்கப்பட்ட முதலாவது பள்ளியாகும். இப்பள்ளியில் ஆண்டுதோறும் 2000க்கும் அதிகமான மாணவர்கள் கல்வி பயிலுகின்றனர். இது தென்னிந்திய திருச்சபையால் நிறுவப்பட்ட பள்ளியாகும். 

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம் 

பகுப்பு:கோயம்புத்தூர் மாவட்டத்திலுள்ள அரசு உதவி பெறும் பள்ளிகள்
பொட்டாசியம் ஆக்சைடு

**பொட்டாசியம் ஆக்சைடு** *(Potassium oxide )*, என்பது K2O. என்ற மூலக்கூற்று வாய்ப்பாடு கொண்ட வேதிச் சேர்மம் ஆகும். பொட்டாசியம் மற்றும் ஆக்சிசன் இணைந்து உருவாகும் பொட்டாசியத்தின் எளிய ஆக்சைடான இது வெளிரிய மஞ்சள் நிறத் திண்மமாகக் காணப்படுகிறது. அரிதாக கிடைக்கக்கூடிய இந்த அயனச் சேர்மம் அதிக வினைத்திறனுடன் காணப்படுகிறது. உரங்கள் மற்றும் சிமெண்ட் போன்ற சில வர்த்தகப் பொருட்களின் இயைபு சதவீதம் K2O சேர்மத்திற்கு சமமாக இருக்க வேண்டுமென்று அனுமானித்து மதிப்பிடுகிறார்கள்.
## உற்பத்தி
பொட்டாசியம் மற்றும் ஆக்சிசன் இணையும் வினையில் பொட்டாசியம் ஆக்சைடு உருவாகிறது. தவிர பொட்டாசியத்துடன் அதன் பெராக்சைடைச் சேர்த்து வினைப்படுத்தினாலும் இதைத் தயாரிக்கலாம்.:
: K2O2 + 2 K → 2 K2O
பொட்டாசியம் நைட்ரேட்டுடன் தனிமப் பொட்டாசியத்தைச் சேர்த்து பொட்டாசியம் ஆக்சைடு தயாரிப்பது வசதியானதும் மற்றுமொரு மாற்று முறையாகவும் கருதப்படுகிறது, 
:2 KNO3 + 10 K → 6 K2O + N2
பொட்டாசியம் ஐதராக்சைடை மேலும் நீர்நீக்கம் செய்து ஆக்சைடை பெற முடியாது. ஆனால், இது உருக்கிய உலோகத்துடன் வினைபுரிந்து ஐதரசனை வெளியேற்றி பொட்டாசியம் ஆக்சைடைக் கொடுக்கிறது. 

## பண்புகள் மற்றும் வினைகள்
புளோரைட்டுக்கு எதிரான கட்டமைப்பில் பொட்டாசியம் ஆக்சைடு படிகமாகிறது. இந்நோக்குருவில் எதிர்மின் மற்றும் நேர்மின் அயனிகளின் அமைப்பு கால்சியம் புளோரைடில் அமைந்திருக்கும் அமைவிடத்திற்கு நேரெதிராக உள்ளன. படிகத்தில், பொட்டாசியம் அயனிகள் நான்கு ஆக்சைடு அயனிகளுடன் ஒருங்கிணைவும், ஆக்சைடு அயனிகள் எட்டு பொட்டாசியம் அயனிகளுடன் ஒருங்கிணைவும் கொண்டுள்ளன . பொட்டாசியம் ஆக்சைடு ஒரு கார ஆக்சைடு என்பதால் நீருடன் தீவிரமாக வினைபுரிந்து கடுங்கார பொட்டாசியம் ஐதராக்சைடைத் தருகிறது. நீர் ஈர்க்கும் தன்மையுடன்  விளங்குவதால் இச்சேர்மம் வளிமண்டலத்தில் உள்ள நீரை உறிஞ்சி தீவிரமான வினைகளைத் தொடங்கி வைக்கிறது.

## தொழிற்சாலைகளில் K2O
பொட்டாசியம் ஆக்சைடின் மூலக்கூற்று வாய்ப்பாடான K2O பல்வேறு தொழிற்சாலை பயன்பாட்டு மொழியில் எளிமையாக K என்ற பயன்பாட்டிடுடன் காணப்படுகிறது.  உரத்தொழிலில் N-P-K உரங்கள் என்றும், சிமெண்ட் மற்றும் கண்ணாடி உருவாக்கும் வாய்ப்பாடுகளிலும் இவ்வாறே பயன்படுத்தப்படுகிறது. பொட்டாசியம் ஆக்சைடின் சரியான மூலக்கூற்று வாய்ப்பாடு K2O என்றாலும் மேற்கண்ட பொருட்கள் தயாரிப்பில் இது நேரடியாகப் பயன்படுவதில்லை. பொதுவாக பொட்டாசியம் கார்பனேட்டாகவோ அல்லது வேறு பொட்டாசியம் சேர்மங்களாகவோதான் பயன்படுகிறது. உதாரணமாக, பொட்டாசியம் ஆக்சைடின் எடையில் 83 சதவீதம் பொட்டாசியம் இடம்பெற்றுள்ளது. ஆனால், பொட்டாசியம் குளோரைடில் 52 சதவீதம் பொட்டாசியம் மட்டுமே உள்ளது, பொட்டாசியம் குளோரைடால், பொட்டாசியம் ஆக்சைடு வழங்கும் பொட்டாசியத்தின் அளாவைவிடக் குறைவாகவே வழங்க முடிகிறது. இதன்படி ஒரு உரத்தின் எடையில் 30% பொட்டாசியம் குளோரைடு இருப்பதாகக் கொண்டால் பொட்டாசியம் ஆக்சைடு அடிப்படையில் அதன் பொட்டாசியத்தின் அளவு 18.8% மட்டுமே என்பது இதன் பொருளாகும்.   

## மேற்கோள்கள்

பகுப்பு:ஆக்சைடுகள்
பகுப்பு:பொட்டாசியம் சேர்மங்கள்
பகுப்பு:நீர் ஈர்க்கும் பொருட்கள்
பகுப்பு:புளோரைட்டு படிகக் கட்டமைப்பு
பொட்டாசியம் ஓசுமேட்டு

**பொட்டாசியம் ஓசுமேட்டு** (Potassium osmate) என்பது K2[OsO2(OH)4]. என்ற மூலக்கூற்று வாய்ப்பாடு கொண்ட கனிம வேதியல் சேர்மம் ஆகும். கருஞ்சிவப்பு நிறத்தில் எதிர்காந்தப் பண்புடன் காணப்படும் , ஒலிஃபின்களின் ஒழுங்கற்ற இரு ஐதராக்சிலேற்றம் வினைக்கு இவ்வுப்பு வினையூக்கியாகச் செயல்படுவதால் வேதியியலில் முக்கியத்துவம் பெற்று கவனத்தைக் கவர்கிறது.

தொடர்புடைய d2 அணைவுகளில் , ஆக்சோ ஈனிகள் மாறுபக்க (trans) அமைப்பில் உள்ளன. Os=O மற்றும் Os-OH இடைவெளிகள் முறையே 1.75(2) மற்றும் 1.99(2) Å ஆகும். 18 எலக்ட்ரான் விதிக்கு இணங்கியுள்ள உலோக ஆக்சோ அணைவுச் சேர்மத்திற்கு இச்சேர்மம் ஒர் அரிய உதாரணம் ஆகும். 1844 ஆம் ஆண்டில் எட்மண்ட் பிரெமி என்பவரால் முதன்முதலில் பொட்டாசியம் ஓசுமேட்டு கண்டறியப்பட்டது.

## மேற்கோள்கள்

பகுப்பு:ஓசுமியம் சேர்மங்கள்
பகுப்பு:ஆக்சைடுகள்
பகுப்பு:பொட்டாசியம் சேர்மங்கள்
பகுப்பு:தாண்டல் உலோக ஆக்சி எதிர்மின்னயனிகள்
பிளாட்டோனியக் கல்விக்கழகம்

**பிளாட்டோனியக் கல்விக்கழகம்** (*Platonic Academy*, பண்டைய கிரேக்கம்: Ἀκαδημία) பிளாட்டோவால் கிமு 387இல் ஏதென்சில் நிறுவப்பட்டது. தன்னுடைய தனி மெய்யியல் பள்ளியாகிய லைசியம் (Lyceum) கல்வி நிறுவனத்தை அமைப்பதற்கு முன்பு இங்கு  அரிசுட்டாட்டில் இருபது ஆண்டுகள் (கி.மு 367 –கி.மு 347) கல்வி கற்றுள்ளார். இது எலனியக் காலம் (Hellenistic period) முழுவதும் ஐயுறவுவாதப் பள்ளியாக, கி.மு 83இல் இலாரிசாவின் பிலோ இறக்கும்வரை தொடர்ந்தது.  உரோமக் காலகட்டத்தில் ஏதென்சில் பிளாட்டோவின் மெய்யியல் தொடர்ந்து கற்பிக்கப்பட்டாலும் கி.பி 410க்குப் பிறகே மீண்டும் அது புதுப்பிளாட்டோனிய மையமாகப் புதுப்பிக்கப்பட்டு. இறுதியாக இது முதலாம் ஜசுட்டினியனால் கி.பி 529இல் மூடப்படும்வரை தொடர்ந்தது.

## இடம்

*கல்விக்கழகம்* ஒரு பள்ளியாகும் முன்பே சிமோன் அவ்விடம் சுற்றி மதிற்சுவரை எழுப்பினார். அதனுள்ளே அறிவுத் தெய்வமான அதீனாவுக்குப் படைக்கப்பட்ட வழிபாட்டுமரமாக ஆலிவ் மரம், பண்டைய ஏதென்சு நகரின் மதிற்சுவருக்கு வெளியே. அமைந்திருந்தது. இந்த இடத்தின் தொல்மரபுப் பெயர் *எக்காடெமியா* (Hekademia, Ἑκαδήμεια). இது செவ்வியற் காலத்தில் கல்விக்கழகமாகப் படிமலர்ந்தது. இது கிமு 6ஆம் நூற்றாண்டளவில் அதீனிய வீரன், அதாவது தொன்ம வீரனான அகாதெமொசுடன் தொடர்புபடுத்தி விளக்கப்பட்டது.

## மேலும் காண்க
*எலனிய மெய்யியல்

## குறிப்புகள்

## மேற்கோள்கள்
* H. Cherniss, *The Riddle of the Early Academy*, CUP (1945).
* R. E. Wycherley, *Peripatos: The Athenian Philosophical Scene*. Greece & Rome, parts I (1961) and II (1962).
* J. Glucker, *Antiochus and the Late Academy* Göttingen: Vandenhoeck & Ruprecht (1978).
* R. M. Dancy *Two Studies in the Early Academy* SUNY (1991).
* J. Dillon, *The Heirs of Plato. A Study of the Old Academy (347–274 BC)* OUP (2003).

## வெளி இணைப்புகள்

* The Academy, entry in the Internet Encyclopedia of Philosophy

பகுப்பு:கிமு 380கள்
பகுப்பு:கல்வி நிறுவனங்கள்
பகுப்பு:பண்டைய கிரேக்கம்
பாதரச(I) ஆக்சைடு

**பாதரச(I) ஆக்சைடு** *(Mercury(I) oxide)* என்பது Hg2O என்ற மூலக்கூற்று வாய்ப்பாடு கொண்ட கனிம வேதியல் சேர்மம் ஆகும். இவ்வுலோக ஆக்சைடு மெர்குரசு ஆக்சைடு என்றும் அழைக்கப்படுகிறது.

கருப்பு அல்லது பழுப்பு நிறத்தில் காணப்படும் பாதரச(I) ஆக்சைடு தண்ணீரில் நன்றாகக் கரைகிறது. நச்சுத்தன்மை கொண்ட இச்சேர்மம் மணமற்றும் சுவையற்றும் காணப்படுகிறது. வேதியியல் அடிப்படையில் நிலைப்புத் தன்மையற்று உள்ள இச்சேர்மம் பாதரச(II) ஆக்சைடு மற்றும் பாதரசமாகச் சிதைவடைகிறது.

## மேற்கோள்கள்

பகுப்பு:ஆக்சைடுகள்
பகுப்பு:பாதரச(I) சேர்மங்கள்
பகுப்பு:கனிம வேதியியல் சேர்மங்கள்
துருக்கியின் பொருளாதாரம்

**[[துருக்கி]]யின் [[பொருளாதாரம்|பொருளாதாரத்தை]]** அனைத்துலக நாணய நிதியம் வளர்ந்து வரும் ஒரு சந்தைப் பொருளாதாரமாக வரையறுத்துள்ளது.நடுவண் ஒற்று முகமையின் உலகத் தரவுநூலில் துருக்கி உலகின் முன்னேறிய நாடுகளில் ஒன்றாகக் குறிப்பிடப்பட்டுள்ளது. பொருளியலாளர்களும் அரசியலாளர்களும் துருக்கியைப் புதியதாக தொழில்மயமான நாடுகளில் ஒன்றாக நோக்குகின்றனர்.  வேளாண் பொருட்கள்; துணிமணிகள்; தானுந்து ஊர்திகள், கப்பல்கள் மற்றும் பிற போக்குவரத்து சாதனங்கள்; கட்டுமானப் பொருட்கள்; நுகர் மின்னணுவியற் பொருட்கள் மற்றும் வீட்டுப் பயன்பாட்டுக் கருவிகளில் துருக்கி உலகின் முதன்மை உற்பத்தியாளராக விளங்குகின்றது.
## மேற்சான்றுகள்

பகுப்பு:துருக்கி
பகுப்பு:நாடு வாரியாக பொருளாதாரம்
நாடுகளின் அடிப்படையில் மேனிலை பன்னாட்டுத் தரப்படுத்தல் பட்டியல்

இந்த **நாடுகளின் அடிப்படையில் மேனிலை பன்னாட்டுத் தரப்படுத்தல் பட்டியல்** உலகளாவிய அளவில் நாடுகளைக் (இறைமையுள்ள நாடுகளை மட்டும்) கொண்டுள்ளது.

## பட்டியல்
குறிப்பிடத்தக்க விடயங்கள் மட்டும் இப்பட்டியலில் இடம்பெற வேண்டும் என்பதற்காக முக்கிய விடயங்கள் மட்டும் இங்கே பட்டியலிப்பட்டுள்ளது.

### விடுபட்ட நாடுகள்
பின்வரும் நாடுகள் மேலே உள்ளவாறான குறிப்பிடத்தக்க தகவல்கள் இன்றிக் காணப்படுகின்றன.

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## மேலும் காண்க
* உலக நாடுகள் பட்டியல் (அகர வரிசையில்)

## உசாத்துணை

## வெளி இணைப்புகள்
* Because Every Country Is The Best At Something
* DOGHOUSE  |  What Each Country Leads The World In

பகுப்பு:நாடுகள் தொடர்பான பட்டியல்கள்
சி.எச்.மோடு

**சி.எச்.மோடு (chmod)** என்னும் கட்டளையை யுனிக்ஸ் இயங்குதளங்களில் பயன்படுத்த முடியும். இதன் மூலம் கனினியில் உள்ள கோப்புகளுக்கான அனுமதியை மாற்ற முடியும். இது கோப்புகளை பார்த்தல், மாற்றுதல், நீக்குதல், தொகுத்தல், இயக்குதல் உள்ளிட்ட வேலைகளை செய்வதற்கான அனுமதிகளை  மாற்றித் தரும். சேஞ்சு மோடு (**''ch**ange **mod**e'') என்பதன் சுருக்கமாகவே சி.எச்.மோடு என்று அழைக்கப்படுகிறது.

## பயன்படுத்தும் முறை

```bash
chmod [options] mode[,mode] file1 [file2 ...]
```


* -R கோப்புறைக்கு உள்ளிருக்கும் கோப்புகளிலும் மாற்றங்களை ஏற்படுத்தும்
* -f பிழை ஏற்பட்டாலும் மாற்றத்தை தொடரும்
* -v மாற்றப்பட்ட விவரங்களை காட்டும்

கோப்புகளை பட்டியலிட்டு பார்க்க, ls, stat ஆகிய கட்டளைகளை வழங்கலாம்.
 

```bash
$ ls -l findPhoneNumbers.sh
-rwxr-xr--  1 dgerman  staff  823 Dec 16 15:03 findPhoneNumbers.sh
$ stat -c %a findPhoneNumbers.sh
754
```


அனுமதிகள் ஒன்பது எழுத்துகளில் காட்டப்படும். முதல் மூன்று எழுத்துகள், இந்த கட்டளையை வழங்குபவருக்கான அதிகாரங்களை காட்டுகிறது. இரண்டாவதாக உள்ள மூன்று எழுத்துகள், இவருடன் சேர்ந்த குழுவினருக்கான அனுமதிகளை குறிக்கின்றன. இறுதியாக உள்ள மூன்றெழுத்துகள் மற்றவர்களுக்கான அனுமதியைக் குறிக்கின்றன

### நிலைகள்
இந்தக் கட்டளையை வழங்குவதற்கு மூன்று எண்கள் தேவைப்படும். இவை ஒவ்வொன்றும், மேற்கூறிய அதிகாரங்களை வழங்குவதற்கானவை.

r, w, x ஆகியன பார்த்தல், எழுதுதல், இயக்குதல் உள்ளிட்ட மூன்றையும் குறிக்கும்.

பார்ப்பதற்கான அனுமதியைக் கொண்டு கோப்பை திறந்து பார்க்க மட்டுமே முடியும். மாற்றுவதற்கான அனுமதியைக் கொண்டு கோப்பை திருத்தவோ, நீக்கவோ முடியும். இயக்குவதற்கான அனுமதியைக் கொண்டு கோப்பை இயக்க முடியும். கோப்பு மென்பொருளாகவோ பயன்பாடாகவோ இருந்தால் இயங்கும். இல்லாவிடில் இயங்காது.

## சான்றுகள்

## இணைப்புகள்
* 
* <code>chmod</code> — குனூ உதவிப் பக்கத்தில் உதவிக்குறிப்பு
*  அனுமதிகளை மாற்றுவதைப் பற்றி
*  புதியவர்களுக்கான எடுத்துக்காட்டுகள்

பகுப்பு:கணினியியல்
எதிர்வு அடைப்பு உறவு

கணிதத்தில் **எதிர்வு அடைப்பு உறவு** அல்லது **எதிர்வு அடைப்பு** (*reflexive closure*) என்பது ஒரு ஈருறுப்பு உறவு. இது ஒரு கணத்தின் மீது வரையறுக்கப்பட்ட ஈருறுப்பு உறவுடன் தொடர்புபடுத்தப்பட்டு வரையறுக்கப்படுகிறது.

: *X* கணத்தின் மீது வரையறுக்கப்பட்ட ஈருறுப்பு உறவு *R* எனில், *X* இன் மீது *R* யும் உள்ளடக்கி வரையறுக்கப்படும் மிகச்சிறிய எதிர்வு உறவே எதிர்வு அடைப்பு உறவாகும்.

எடுத்துக்காட்டு:
:*X* என்பது வெவ்வேறான எண்களின் கணம்.

இதில் வரையறுக்கப்பட்ட ஈருறுப்பு உறவு:
: "*x* S = R \cup \left\{ (x, x) : x \in X \right\}

அதாவது *R* , முற்றொருமை உறவு  இரண்டின் ஒன்றிப்பே *R* இன் எதிர்வு அடைப்பு உறவாகும்.

## மேற்கோள்கள்
* Franz Baader and Tobias Nipkow, *Term Rewriting and All That*, Cambridge University Press, 1998, p.&nbsp;8

பகுப்பு:கணித உறவுகள்
நைட்ரசனின் கலப்பு ஆக்சைடுகள்

**நைட்ரசனின் கலப்பு ஆக்சைடுகள்** *(Mixed oxides of nitrogen)* என்பவை இருநைட்ரசன் நான்காக்சைடு மற்றும் நைட்ரசன் ஈராக்சைடு (N2O4 மற்றும் NO2) ஆகியனவற்றில் உள்ள நைட்ரிக் ஆக்சைடின் (NO) கரைசலைக் குறிக்கிறது. இதை ஆங்கிலச் சுருக்கக் குறியீட்டில் MON என்று எழுதுவார்கள். ராக்கெட்டுகளின் உந்துபொருள் திட்டத்தில் இக்கலவையை ஒரு ஆக்சிசனேற்றியாகப் பயன்படுத்தலாம். பலவகையான சேர்க்கை அளவுகள் இக்கலவை உருவாக்கத்தில் கையாளப்படுகின்றன. இவ்வகைச் சேர்க்கை அளவுகள் சுருக்கமாக MONi  என்ற சுருக்கக் குறியீட்டால் குறிக்கப்படுகிறது. இங்கு i என்பது கல்வையில் உள்ள நைட்ரிக் ஆக்சைடின் சதவீதத்தைக் காட்டுகிறது. உதாரணமாக MON3 என்று குறியிட்டால் அக்கலவையில் 3% நைட்ரிக் ஆக்சைடு இருப்பாதாகப் பொருளாகும். MON25 என்றால் 25% நைட்ரிக் ஆக்சைடு என்று பொருள். அதிகபட்ச வரம்பு MON40% ஆகும். ஐரோப்பாவில் MON1.3 அளவு பரவலாக ராக்கெட் உந்துபொருள் திட்டத்தில் பயன்படுத்தப்படுகிறது. அமெரிக்காவின் நாசாவில் MON 3  பயன்படுத்தப்படுகிறது. நைட்ரிக் ஆக்சைடு அதிக சதவீதம் பயன்படுத்தப்பட்டால் திரவத்தின் அரிக்கும் தன்மை குறைகிறது. செலவு அதிகமாகும் என்பது மட்டுமின்றி ஆக்சிசனேற்ற வீதமும் குறைந்துவிடும் என்பதும் கவனிக்கத் தக்கது ஆகும்.

கூடுதலாக நைட்ரிக் ஆக்சைடு சேர்ப்பதால் கலவையின்  உறைநிலை மேலும் கணிசமாகக் குறைகிறது. தூய்மையான நைட்ரசன் நான்காக்சைடின் உறைநிலை −9 °செ ஆனால் MON3 இல்  −15 °செ மற்றும் MON25 இல் −55 °செ ஆகும்

## மேற்கோள்கள்

.

பகுப்பு:வேதிக் கலவைகள்
பகுப்பு:நைதரசன் சேர்மங்கள்
பகுப்பு:ஆக்சைடுகள்
பகுப்பு:நைட்ரசன் ஆக்சைடுகள்
பண்டைய மெய்யியலாளர்கள் பட்டியல்

இது பண்டைய மெய்யியலாளர்களின் அகரநிரல் பட்டியலாகும்.

## அ
* அர்ச்சிடாசு 
* அரிசுட்டாட்டில் 
* அனாக்சகோரசு
* அனாக்சிமாண்டர் 
* அனிசியசு மான்லியசு செவேரினசு போயத்தியசு 
## ஆ

* ஆண்டிபோன்
* ஆர்ரியான்
 
## இ

* இப்போகிரேட்டசு
* இயரோக்கிளெசு
* இலாம்பிலிக்கசு
* இலாவோழி
* இலீ யூக்கவ்

## எ

* எலிசின் இப்பியாசு
* எப்பிகியூரசு
* எராக்கிளிட்டசு
* எலியாவின் சீனோ

## க

* கவுடில்யர்
* கன்பியூசியசு

## கா

* காசியசு மேக்சிமசு டைரியசு

## சா

* சாக்ரட்டீசு
* சாமோசின் மிலிசசு
* சால்சிடானின் செனோகிரேட்டசு

## சி

* சினோப்பேவின் டையாகேனசு

## சீ

* சீடோனின் சீனோ

## செ

* செக்சுடசு எம்பிரிக்கசு
* செபேசு
* செனேகா
* செனோபேனசு
* செனோபோன்

## தி

* தியோப்ராசுடசு

## ப

* பர்மேனிடெசு

## பி

* பிரோசியசு
* பிளாட்டோ

## பெ

* பெரிக்டியோன்

## மா

* மார்க்கசு அவுரேலியசு அந்தோனினசு
* மார்க்கசு துல்லியசு சிசெரோ

## மெ

* மெட்டபொண்டிய இப்பாசசு

## மோ

* மோழி

## ழி

* ழிசி

## ழு

* ழுவாங் ழி

பட்டியல்கள்
சிவசைலம்

**சிவசைலம்** (Sivasailam) என்பது தென்காசி மாவட்டம்,  தென்காசி வட்டத்தில் மேற்குத் தொடர்ச்சி மலை அடிவாரத்தில் கருணை ஆற்றுக் (கடனாநதி) கரையில் அமைந்துள்ள ஒரு ஊராட்சி ஆகும்.இவ்வூர் தென்காசிக்கு தெற்கே 25 கி.மீ தொலைவில் அமைந்துள்ளது.சிவசைலம்  துணை கிராமங்கள், பெத்தான்பிள்ளை குடியிருப்பு, இராமநாதபுரம், அதிரியானூர் மற்றும் புதுக்குடியிருப்பு ஆகும்.
thumb|மணிமண்டபம்

## புவியியல் தகவல்
கடல் மட்டத்தில் இருந்து இவ்வூர் சராசரியாக 95 மீட்டர் உயரத்தில் இருக்கின்றது. இக்கிராமத்தை பூவன்குறிச்சி, சம்பங்குளம், ஆழ்வார்குறிச்சி மற்றும் செட்டிகுளம் மற்றும் பெத்தன்பிள்ளை குடியிருப்பு, இராமநாதபுரம், அதிரியானூர் மற்றும் புதுக்குடியிருப்பு குக்கிராமங்கள் சூழ்கின்றன. திருநெல்வேலி நகரத்தில் இருந்து 50கி. மீ  மேற்கில் அமைந்துள்ளது. மேற்கு தொடர்ச்சி மலைக்கு மிக அருகில் அமைந்துள்ளது.இவ்வூர் பருவ மழைத் தூறலுக்குப் பெயர் போனது. மக்கள் இதை சாரல் மழை என்றும் அழைப்பதுண்டு.

## கல்வெட்டு
பூவன்குறிச்சி ஏரியில் ஆண்டு 1916 போது ஒரு கல்வெட்டு கண்டுபிடிக்கப்பட்டது. அது சிவசைலம் கோயில் கல்வெட்டு எண்.519 உள்ளது. கல்வெட்டு ஆம்பூர் , ஆழ்வார்குறிச்சி, பூவன்குறிச்சி, கடயம், கிருஷ்ணாபுரம் போன்ற இடங்களில் மக்களிடம் கடவுளுக்கு வரி சேகரிக்கப்பட்டது என்று சொல்கிறது .
1916 ல் மற்றொரு கல்வெட்டு ஆம்பூரில் கண்டுபிடிக்கப்பட்டது. கல்வெட்டு எண் 518 ராஜா ரவிவர்மன் பற்றி சொல்கிறது.
**இந்த கோவிலின் இணையதளம்[http://www.wbcsoftwarelab.com/sailapathiparamakalyani/about.html]**

## போக்குவரத்து தகவல்
சிவசைலத்திற்கு அருகில் உள்ள தொடருந்து நிலையம் ஆழ்வார்குறிச்சி.

## பேருந்து போக்குவரத்து
* அம்பாசமுத்திரம் - ஆம்பூர் - பூவன்குறிச்சி - சிவசைலம் (19.3 கிலோ மீட்டர்)
* அம்பாசமுத்திரம் - ஆழ்வார்குறிச்சி - செட்டிகுளம் - சிவசைலம் (20 கிலோ மீட்டர்)

## இவற்றையும் காண்க
*சிவசைலம் கோயில்

## மேற்கோள்கள்

## வெளி இணைப்புகள்

* புத்துணர்வு பெற்ற பத்து நாட்கள் - பழ. நெடுமாறன்

பகுப்பு:திருநெல்வேலி மாவட்டத்திலுள்ள கிராமங்கள்
செயற்கைக்கோள் சூரிய முடக்கம்

**செயற்கைக்கோள் சூரிய முடக்கம்** (*satellite solar outage* or *sun outage*) என்பது செயற்கைக்கோள் வழி தொலைத்தொடர்பில் குறிகைகளைப் (சமிக்ஞைகளை) பெறவிடாதபடி இடையூறு ஏற்படுத்தும் இயற்பியல் நிகழ்வாகும். இந்நிகழ்வின்போது குறிகைகள் முற்றிலுமாகத் தடுக்கப்படலாம் அல்லது வலுகுறைந்து நலிவடையலாம். குறைந்த நேரமே நீடிக்கும் இந்நிகழ்வை எப்போது, எங்கே நிகழும் என்பதை முன்கூட்டியே கணிக்க இயலும். இத்தகைய சூரிய முடக்கமானது எல்லா செயற்கைக்கோள்களையும் வானொலித் தொலைத்தொடர்பையும் பாதிக்கும் என்றாலும், செயற்கைக்கோள் வழி தொலைக்காட்சி ஒளி(லி)பரப்பைப் பாதிப்பதால் பரவலாக அறியப்பட்ட ஒன்றாகத் திகழ்கிறது.
## ஏன் நிகழ்கிறது

ஆற்றல்வாய்ந்த அகலப்பட்டை நுண்ணலை மூலமான சூரியன் செயற்கைக்கோளுக்கு நேர்பின்னே (புவியிலிருந்து பார்க்கும்போது) கடந்துசெல்லும்போது அலைவாங்கியானது செயற்கைக்கோள் குறிகைகளுடன் சேர்த்து சூரியனிலிருந்து வரும் நுண்ணலை மாசுவையும் ஏற்கிறது. இதனால் ஏற்படும் குறுக்கீட்டின் அளவைப் பொறுத்து சிறிய அளவிலான குறிகை சிதைவு அல்லது முழு இழப்பு ஏற்படலாம்.

## எப்போது, எங்கு நிகழ்கிறது
எந்த நாள், எந்த நேரத்தில் எவ்வளவு காலத்துக்கு இந்த இடையூறு இருக்கும் என்பது பின்வரும் காரணிகளால் தீர்மானிக்கப்படுகிறது:
* அலைவாங்கியின் அமைவிடம்
* குறிப்பிட்ட செயற்கைக்கோளின் அமைவிடம்
* அலைவாங்கியின் கற்றையகலம்
* புவியிலிருந்து பார்க்கும்போது சூரியனின் தோன்றுநிலை ஆரம்
* அலைவாங்கி செயற்கைக்கோளை நோக்கித் திரும்பியிருப்பதின் துல்லியம்.
புவிநிலை செயற்கைக்கோள்களைப் பொறுத்தவரை தொடர்ந்து சில நாட்களுக்கு தினமும் சில நிமிடங்கள் சூரிய முடக்கத்தால் இடையூறு ஏற்படலாம்.

## பங்குச் சந்தை செயல்பாட்டில் பாதிப்பு
சில ஆண்டுகளுக்கு முன்பு இவ்வாறு சூரிய முடக்கம் ஏற்படும் நாட்களில் இந்திய பங்குச் சந்தையின் செயல்பாடுகள் 40 நிமிடங்கள் வரை நிறுத்திவைக்கப்பட்டது உண்டு. மிகச் சிறிய துளை முனையங்கள் (VSAT) வழி மட்டுமே பங்கு வணிகம் தொடர்பான தகவல் பரிமாற்றம் நடந்துவந்ததால் இவ்வாறு நேரிட்டது. ஆனால் இணையம், குத்தகை இணைப்பு போன்ற பிற வசதிகள் வந்துவிட்டபிறகு இவ்வாறு நிறுத்திவைக்கப்படுவதில்லை.

## மேற்கோள்கள்

## வெளி இணைப்புகள்
* புவிநிலைச் செயற்கைக்கோள்களில் சூரிய முடக்கம் நிகழும் நேரத்தைக் கணித்து வரைபடத்தில் காட்சிப்படுத்தும் கருவி
பகுப்பு:செயற்கைக் கோள்கள்
பகுப்பு:தொலைத்தொடர்பு
தெலூரியம் மூவாக்சைடு

**தெலூரியம் மூவாக்சைடு** *(Tellurium trioxide)* என்பது TeO3 என்ற  மூலக்கூற்று வாய்ப்பாடு கொண்ட வேதிச் சேர்மம் ஆகும். தெலூரியம் மற்றும் ஆக்சைடு சேர்ந்து உருவாகும் இச்சேர்மத்தில் தெலூரியம் +6  ஆக்சிசனேற்ற நிலையில் உள்ளது.
 
## பல்லுருவ அமைப்பு

மஞ்சள் கலந்த சிவப்பு நிற α-TeO3 மற்றும் சாம்பல்நிற β-TeO3  என்ற இரண்டு உருவ அமைப்புகளில் தெலூரியம் மூவாக்சைடு காணப்படுகிறது. FeF3  அமைப்புடன் எல்லா முனைகளையும் பகிர்ந்து கொள்ளும் எண்முக TeO6 அலகுகள்  போன்ற அமைப்பை α-TeO3 உருவமும் செஞ்சாய்சதுர அமைப்புடன் வினைத்திறன் குறைந்த β-TeO3  உருவமும் பெற்றுள்ளன.
 
## தயாரிப்பு

ஆர்தோ தெலூரிக் அமிலத்தை (Te(OH)6) 300° செல்சியசு வெப்பநிலைக்கு மேல் சூடுபடுத்தினால்  α-TeO3 உருவாகிறது. ஆல்பா வடிவ தெலூரியம் மூவாக்சைடை ஒரு மூடிய குழாய்க்குள் ஆக்சிசன் மற்றும் கந்தக அமிலம் சேர்த்து சூடாக்கினால் β-TeO3 வடிவமும் உருவாகின்றன.
 
α-TeO3 வடிவ i தெலூரியம் மூவாக்சைடு  தண்ணீரில் வினைபுரிவதில்லை. ஆனால் இதைச் சூடாக்கும் போது ஒரு வலிமையான ஆக்சிசனேற்றியாகச் செயல்படுகிறது. காரங்களுடன் சேர்ந்து இது தெலூரேட்டுகளாக உருவாகிறது. α-TeO3 வடிவம் சூடாக்கும் போது ஆக்சிசனை இழந்து முதலில் Te2O5 ஆகவும்  பின்னர் TeO2 ஆகவும் மாறுகிறது. 
## மேற்கோள்கள்

பகுப்பு:ஆக்சைடுகள்
பகுப்பு:தெலூரியம்(VI) சேர்மங்கள்
1620

**1620** (**[[ரோம எண்ணுருக்கள்|MDCXX]]**) ஒரு புதன்கிழமையில் ஆரம்பமான ஒரு கிரிகோரியன் நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் சனிக்கிழமையில் ஆரம்பமான ஒரு நெட்டாண்டாகும்.

## நிகழ்வுகள்
* மே 17 - உலகின் முதலாவது குடைராட்டினம் துருக்கியில் காண்பிக்கப்பட்டது.
* செப்டம்பர் 17-அக்டோபர் 7 - செசோரா என்ற இடத்தில் உதுமானியப் பேரரசுப் படையினர் போலந்து–மல்தாவியப் படையினரைத் தோற்கடித்தனர்.
* இங்கிலாந்தில் கடும் குளிர். தேம்சு ஆறு உறைந்தது. இசுக்காட்லாந்தில் 13 நாட்கள் தொடர்ச்சியாகப் பனிப் பெய்தது.
* நவீன கால வயலின் வடிவமைக்கப்பட்டது.
* சூனியக்காரிகள் வேட்டை இசுக்கொட்லாந்தில் ஆரம்பமானது.

## பிறப்புகள்

## இறப்புகள்
* மே 16 - வில்லியம் ஆடம்சு, ஆங்கிலேய சமுராய் (பி. 1564)
* வில்லியம் கீலிங், பிரித்தானியக் கடற்படைத் தலைவர் (பி. 1578)

## மேற்கோள்கள்

## 1620 நாட்காட்டி
பாக்கீர் மாக்கார்

தேசமான்ய மகரூம் **முகம்மது அப்துல் பாக்கீர் மாக்கார்** (*Mohammed Abdul Bakeer Markar*, மே 12, 1917 - செப்டம்பர் 10, 1997) இலங்கை அரசியல்வாதி ஆவார். இவர் நாடாளுமன்ற சபாநாயகராகவும் தென் மாகாண ஆளுனராகவும் பணியாற்றியவர்.

## ஆரம்ப வாழ்க்கை
பாக்கீர் மாக்கார் தென்னிலங்கையில் பேருவளை என்ற கரையோரப் பகுதியில் குடியேறிய அராபியரான சேக் ஜமாலுதீன்-அல்-தூமி என்பவரின் வழித்தோன்றல் ஆவார். தந்தை அக்கீம் அலியா மரிக்கார் முகம்மது மரிக்கார் மருத்துவக் குடும்பத்தைச் சேர்ந்தவர்.

கொழும்பு சாஹிரா கல்லூரியில் கல்வி பயின்று, பின்னர் இலங்கை சட்டக் கல்லூரிக்கு சென்று 1950 இல் பட்டம் பெற்றார். இரண்டாம் உலகப் போர்க் காலத்தில் 1942 இல் குடிமைப் பாதுகாப்புப் படையில் இணைந்து சேவையாற்றினார். இதற்கென இந்தியா சென்று பயிற்சி பெற்றார். போரின் பின்னர் சட்டத் துறையில் பணியாற்றினார்.

## அரசியலில்
பேருவலை நகர சபை உறுப்பினராக தனது அரசியல் வாழ்க்கையை ஆரம்பித்தார். பின்னர் அவர் நகரசபைத் தலைவராகத் தேர்ந்தெடுக்கப்பட்டார். மார்ச் 1960 நாடாளுமன்றத் தேர்தலில் ஐக்கிய தேசியக் கட்சியின் வேட்பாளராக பேருவளைத் தொகுதியில் போட்டியிட்டு 9,339 வாக்குகள் பெற்று வெற்றி பெற்று நாடாளுமன்றம் சென்றார். பின்னர் சூலை 1960 தேர்தலில் போட்டியிட்டு 11,197 வாக்குகள் பெற்று தோற்றார். 1965 தேர்தலில் மீண்டும் போட்டியிட்டு 18,729 வாக்குகள் பெற்று வெற்றி பெற்றார். 1970 தேர்தலில் போட்டியிட்டு தோற்றார். 1977 தேர்தலில் போட்டியிட்டு 48,883 வாக்குகள் பெற்று மீண்டும் நாடாளுமன்றம் சென்றார். 1977 முதல் 1978 வரை பிரதி சபாநாயகராகவும், 1978 முதல் 1983 வரை சபாநாயகராகவும் பணியாற்றினார். 1983 முதல் 1988 வரை அமைச்சரவை சாராத அமைச்சராகவும், 1988 முதல் 1993 வரை தென் மாகாணசபை ஆளுனராகவும்]] பணியாற்றினார்.

## ஏனைய பணிகள்
பாக்கீர் மாக்கார் அகில இலங்கை முசுலிம் லீக் அமைப்பின் துணைத் தலைவராகப் பணியாற்றினார். ஈராக்-இலங்கை நட்புறவு சங்கத்தின் தலைவராக இறக்கும் வரை இருந்துள்ளார்.

## குடும்பம்
பாக்கீர் மாக்காரின் மகன் இம்தியாஸ் பாக்கீர் மாக்கார் பேருவளை நாடாளுமன்ற உறுப்பினராகவும், அமைச்சராகவும் இருந்துள்ளார்.

## மேற்கோள்கள்

## வெளி இணைப்புகள்
*  Website of the Bakeer Markar Centre for National Unity
* Sunday Observer: http://www.sundayobserver.lk/2003/09/07/fea26.html 
* Sunday Times http://www.sundaytimes.lk/970914/newsm.html
*Bakeer Markar Al Haj M A  

பகுப்பு:1917 பிறப்புகள்
பகுப்பு:1997 இறப்புகள்
பகுப்பு:இலங்கை அமைச்சர்கள்
பகுப்பு:இலங்கையின் மாகாண ஆளுநர்கள்
பகுப்பு:இலங்கை நாடாளுமன்ற சபாநாயகர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கை அரசியல்வாதிகள்
பகுப்பு:இலங்கை வழக்கறிஞர்கள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:களுத்துறை மாவட்ட நபர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
முனி (திரைப்படம்)

***முனி*** () என்பது 2007ல் வெளியான தமிழ், நகைச்சுவை, திகில் திரைப்படம் ஆகும். இதனை ராகவா லாரன்ஸ் எழுதி இயக்கியுள்ளார். இவரே இப்படத்தின் முக்கிய கதாப்பாத்திரமாகவும் நடித்துள்ளார். இத்திரைப்படத்தில் வேதிகா குமார், ராஜ்கிரண் ஆகியோரும் நடித்துள்ளனர். முனி திரைப்படத்திற்கு பரத்வாஜ் இசையமைத்துள்ளார். இது 9 மார்ச்சு 2007 அன்று வெளியானது. இத்திரைப்படம் அதே பெயரில் தெலுங்கு மொழியில் டப்பிங் முறையில் வெளியிடப்பட்டு பெரும் வரவேற்பைப் பெற்றது. பின்பு இந்தி மொழியில் *ப்ரடிஷோத் எக் ரியல் ரிவெஞ்* ("*Pratisodh-Ek Real Revenge*") என்ற பெயரிலும் வெளியிடப்பட்டது. 2011ல், இதன் தொடரான *[[காஞ்சனா (2011 திரைப்படம்)|காஞ்சனா]]* திரைப்படம் வெளியானது. இதற்கு அடுத்து 2014ல் முனி 3: கங்கா எனும் திரைப்படமும் வெளியானது. இது முனி திரைப்படத்தொடரின் முதலாவது திரைப்படம் ஆகும்.

## விமர்சனம்
ஆனந்த விகடன் வார இதழில் எழுதிய விமர்சனத்தில் "சீரியஸான இடங்களில் வரும் காமெடியும், காமெடி பண்ணவேண்டிய இடங்களில் வரும் சீரியஸ் டயலாக்குகளும் ‘இது என்ன டைப் படம்?’ என்று க்ளைமாக்ஸ் வரை குழப்புகிறது. கதைக்குக் கொஞ்சம் மெனக்கெட்டு, திரைக்கதையை இன்னும் காமெடியாகப் பின்னியிருந்தால் முனி எல்லார் மனசிலும் பாய்ந்திருக்கக்கூடும்!" என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்புகள்
*
*

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:முனி திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:தமிழ் திகிற் திரைப்படங்கள்
பகுப்பு:பழிவாங்குதல் குறித்தான தமிழ் திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:ராகவா லாரன்ஸ் இயக்கிய திரைப்படங்கள்
பகுப்பு:ராகவா லாரன்ஸ் நடித்த திரைப்படங்கள்
உச்சம்பட்டி

**உச்சம்பட்டி** என்ற கிராமம் தர்மபுரி மாவட்டம் காரிமங்கலம் வட்டம் திண்டல் பஞ்சாயத்துக்கு உட்பட்டது ஆகும். காரிமங்கலத்திலிருந்து மொரப்பூர் செல்லும் வழியில் அமைந்துள்ளது. விவசாயமும் விவசாயம் சார்ந்த தொழிலுமே பிரதானமாக உள்ளது.

## விவசாயம்
விவசாயம் என்பது மழை பெய்தால் நெல் வாழை மஞ்சள்  வெங்காயம் வெண்டை சாமந்தி சம்பங்கி உள்ளிட்டவை பயிரிடப்படுகிறது.

## கோவில்கள்
இவ்வூரில் அமைந்துள்ள கோயில்கள்:
* முத்தமிழ் முருகன் கோயில்
* ஐயப்பன் கோயில்

## திருவிழாக்கள்
பங்குனி உத்திர தோ்த்திருவிழா ஆண்டுதோறும் கொடியேற்றத்துடன் ஏழு நாட்கள் கொண்டாடப்படுகிறது. ஆடி கிருத்திகையும் இங்கு வெகு விமர்சியாக கொண்டாடப்படுகிறது.

மாாியம்மன் திருவிழா என்பது ஊாின் நிலையைப் பொறுத்து மழை பெய்து செழிப்பாக இருந்தால் ஆண்டுதோறும் கொண்டாடப்படுகிறது. மேலும் உச்சம்பட்டி, சப்பானிப்பட்டி, அடிலம், பொன்னோி, சிக்கத்திம்மனஅள்ளி ஆகிய ஐந்து கிராம மக்கள் ஒன்றிணைந்து கொண்டாடும் *மண்டு செய்தல்* வெகு விமா்சியாக நடைபெறுகிறது. பொங்கல் பண்டிகையின் பாேது ஊா் முழுவதும் சோ்ந்து வழிபாடு நடத்துகின்றனா்.

## வெளியிணைப்புகள்
*http://www.elections.tn.gov.in/pdf/dt6/ac057/ac057218.pdf
பகுப்பு:தர்மபுரி மாவட்டத்திலுள்ள கிராமங்கள்

https://www.maalaimalar.com/news/district/2020/02/14222731/1286016/drinking-water-ask-woman-siege-near-kaveripattinam.vpf
தைட்டானியம்(III) ஆக்சைடு

**தைட்டானியம்(III) ஆக்சைடு** *(Titanium(III) oxide)* என்பது Ti2O3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் தைட்டானியம் மற்றும் ஆக்சிசன் சேர்ந்து உருவாகும் தைட்டானியம்(III) ஆக்சைடு அலுமினியம் ஆக்சைடின் படிகஅமைப்புகளில் ஒன்றான குருந்தத்தின்  படிக அமைப்புடன் காணப்படுகிறது. 1600°செ வெப்பநிலையில் தைட்டானியம் ஈராக்சைடுடன் உலோக தைட்டானியம் சேர்த்து வினைபுரியச் செய்தால் தைட்டானியம்(III) ஆக்சைடு தயாரிக்க முடியும். ஆக்சிசனேற்றம் செய்யும் தன்மை கொண்ட அமிலங்களுடன்  இது வினைபுரிகிறது. 200 °செ வெப்பநிலையில் குறைகடத்தி நிலையில் இருந்து உலோகக் கடத்தி என்ற நிலைக்கு தைட்டானியம்(III) ஆக்சைடு நிலைமாற்றம் அடைகிறது.

## மேற்கோள்கள்

பகுப்பு:ஆக்சைடுகள்
பகுப்பு:தைட்டானியம்(III) சேர்மங்கள்
பகுப்பு:கனிம வேதியியல் சேர்மங்கள்
பகுப்பு:செசுகியுவாக்சைடுகள்
சிறீ கிருஷ்ணா கலை அறிவியல் கல்லூரி

**சிறீ கிருஷ்ணா கலை அறிவியல் கல்லூரி** அல்லது சுருக்கமாக **கிருஷ்ணா கல்லூரி** இந்தியாவின் தமிழ்நாட்டில் கோயம்புத்தூர் மாவட்டத்தில் செயற்பட்டுவரும் தனியார் கலை அறிவியல் கல்லூரியாகும். 1997ஆம் ஆண்டில் விஎல்பி அறக்கட்டளையால் தொடங்கப்பட்ட இக்கல்லூரி சீர்தரத்துக்கான அனைத்துலக நிறுவனத்தினால் (ஐஎஸ்ஓ) தரச்சான்று அளிக்கப்பட்ட இருபாலர் பயிலும் கல்லூரியாகும்.

## அமைவிடம்
தேசிய நெடுஞ்சாலை 47இல் உள்ள குனியமுத்தூரின் சுகுணாபுரத்தில் 15 ஏக்கர் பரப்பளவில் செயற்பட்டுவருகிறது.

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்

## மேற்கோள்கள்

பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎
பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள்‎
மா மதுரை

**'மா மதுரை**' () என்பது 2007ல் வெளிவந்த தமிழ்த் திரைப்படமாகும். இதை புதிதாக அறிமுகமாகிய கே. கே. கிருஷ்ணன் அவர்கள் இயகியுள்ளார். முக்கிய கதாப்பாதிரங்களாக நகைச்சுவை நடிகர் சிங்கமுத்துவின் மகன் வாசன் கார்த்திக் மற்றும் ராஜஸ்ரீயின் (நடிகை) தங்கையான மிதுனா ஆகியோர் நடித்துள்ளனர். இத்திரைப்படத்திற்கு கார்த்திக் ராஜா இசையமைத்துள்ளார். இது 13 சூலை 2007 அன்று வெளியானது.

## மேற்கோள்கள்

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் ராஜா இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பினாங்கு பன்னாட்டு வானூர்தி நிலையம்

**பினாங்கு பன்னாட்டு வானூர்தி நிலையம்** அல்லது **பாயான் லெப்பாஸ் பன்னாட்டு வானூர்தி நிலையம்** , (ஆங்கிலம்: *Penang International Airport*; மலாய்: Lapangan Terbang Antarabangsa Pulau Pinang; சீனம்: 檳城國際機場; என்பது பினாங்கின் தலைநகரான ஜோர்ஜ் டவுனிலிருந்து 16 கி.மீ. (9.9. மைல்) தொலைவில் அமைந்துள்ள இந்த வானூர்தி நிலையம். மலேசிய நாட்டின் பழைய வானூர்தி நிலையங்களில் ஒன்றாகும். 1935-ஆம் ஆண்டில் திறக்கப்பட்டது. 

2020-ஆம் ஆண்டில், 1,826,121 பயணிகள் இந்த விமான நிலையத்தைப் பயன்படுத்தி உள்ளனர். 30,433 விமான நகர்வுகளைப் பதிவு செய்துள்ளது. கோலாலம்பூர், கோத்தா கினாபாலு பன்னாட்டு விமான நிலையங்களுக்கு அடுத்ததாக நாட்டின் சுறுசுறுப்பான விமான நிலையங்களில் மூன்றாவதாக உள்ளது. மேலும் பன்னாட்டுப் பயணிகள் மற்றும் சரக்கு சேவையில் கோலாலம்பூருக்கு அடுத்ததாக இரண்டாம் நிலையில் உள்ளது.

குறைந்த கட்டண விமான சேவை நிறுவனங்களான பயர்பிளை வானூர்திச் சேவை மற்றும் ஏர்ஆசியா விமான நிறுவனங்களின் கூடுதுறையாக (hub) உள்ளது.

## வரலாறு

பாயான் லெப்பாஸ் பன்னாட்டு விமான நிலையம் என்று முன்பு பெயரிடப்பட்டது. 1935-ஆம் ஆண்டில் பினாங்கு மாநிலம், பிரித்தானியக் காலனித்துவ பகுதியாக இருந்தபோது இந்த விமான நிலையம், கட்டி முடிக்கப்பட்டது.

1941-ஆம் ஆண்டு டிசம்பர் மாதத்தில், இரண்டாம் உலகப் போரின் போது, ஜப்பானிய இராணுவம் பினாங்கைத் தாக்கியபோது, ஜப்பானிய வான்வழித் தாக்குதல்களால் முதலில் தாக்கப்பட்ட இடங்களில் இந்த விமான நிலையமும் ஒன்றாகும்.

### ஜப்பானியர் தாக்குதல்

பட்டர்வொர்த் அரச ஆஸ்திரேலிய விமாளத்தளம்; மற்றும் பாயான் லெப்பாஸ் அனைத்துலக விமான நிலையம் உட்பட பினாங்கில் உள்ள அனைத்து விமான நிலையங்களையும் ஜப்பானியர்கள் குறிவைத்து தாக்கினார்கள். பினாங்கில் இருந்த பிரித்தானிய, ஆஸ்திரேலிய விமானப்படைப் பிரிவுகளைச் செயல் இழக்கச் செய்வதே அவர்களின் நோக்கமாக இருந்தது.

1970-களில், விமான நிலையத்தில் பெரிய விரிவாக்கம் மேற்கொள்ளப்பட்டது. பின்னர் மிகப்பெரிய பயணிகள் ஜெட் விமானமான போயிங் 747 ரக விமானங்கள் தரை இறங்குவதற்காக ஓடுபாதை நீளமாக்கப்பட்டது. 1979-ஆம் ஆண்டு விரிவாக்கப் பணிகள் நிறைவு அடைந்தன. பினாங்கு பன்னாட்டு விமான நிலையம் என்று பெயர் மாற்றம் செய்யப்பட்டது.

## பொது
வடக்கில் இருந்து வரும் பயணிகள் ஜோர்ஜ் டவுன், பட்டர்வொர்த் மற்றும் பினாங்கு பாலம் மற்றும் பினாங்கு இரண்டாவது பாலம் ஆகிய இரண்டு பாலங்களையும் பார்க்க முடியும். 

நாட்டின் மற்ற பெரிய விமான நிலையங்களுடன் ஒப்பிடும்போது காத்திருப்பு நேரங்கள் குறைவு. விமான நிலையத்தில் நெரிசல் இல்லை. மற்றும் பயனாளர்களுக்குத் தேவையான அடிப்படை வசதிகள் உள்ளன.

## மேற்கோள்கள்

## மேலும் காண்க

பகுப்பு:பினாங்கு
பகுப்பு:மலேசிய வானூர்தி நிலையங்கள்
புலி வருது (திரைப்படம்)

***புலி வருது*** (English:*Puli Varudhu(Tiger is coming)*) என்பது 2007ல் வெளிவந்த காதல், குடும்பத் தமிழ்த் திரைப்படம் ஆகும். இத்திரைப்படத்தை ஜி. வி. குமார் இயக்கியுள்ளார். இதில் கீதன் ரமேஷ் மற்றும் மல்லிகா கப்பூர் முக்கிய கதாப்பாதிரங்களாக நடித்துள்ளனர். மற்றும் லிவிங்ஸ்டன், கருணாஸ், சரண்யா ஆகியோரும் நடித்துள்ளனர். இத்திரைப்படம் 21 டிசம்பர் 2007 அன்று வெளியானது.

## மேற்கோள்கள்

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
வீராசாமி

**வீராசாமி** () என்பது 2007ல் வெளிவந்த அதிரடித் தமிழ் திரைப்படம் ஆகும். இத்திரைப்படம் முழுவதும் டி. ராஜேந்தராலேயே உருவாக்கப்பட்டது. மும்தாஜ் (நடிகை) மற்றும் மேக்னா நாயுடு ஆகியோர் இவருடன் சேர்ந்து இத்திரைப்படத்தில் நடித்துள்ளனர்.

## விமர்சனம்
ஆனந்த விகடன் வார இதழில் எழுதிய விமர்சனத்தில் "பாசம், நேசம், கற்பு, காதல், வீரம், நேர்மை, துணிவு, சேவை, நீதி, மானம்... என்ன வேணும் உங்களுக்கு? எல்லாமே இருக்கு 'வீராசாமி'யில்! ஆனா எது, எங்கே, எப்படி இருக்கணுமோ அப்படி இல்லாம ஏறுக்குமாறா இருக்கு!... பரீட்சைக்கு மார்க் போடலாம்... விஷப் பரீட்சைக்கு..?" என்று எழுதினர்.

## மேற்கோள்கள்

## வெளியிணைப்புகள்
*
*

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ராஜேந்தர் இசையமைத்த திரைப்படங்கள்
பகுப்பு:டி. ராஜேந்தர் இயக்கிய திரைப்படங்கள்
ராம் சரண் சர்மா

**ராம் சரண் சர்மா** (26 நவம்பர் 1919 - 20 ஆகத்து 2011)  
என்பவர் வரலாற்றாசிரியர், நூலாசிரியர் மற்றும்  கல்வியாளர் ஆவார். இவர் **ஆர். எஸ். சர்மா** என்று அறியப்படுகிறார். பாட்னா பல்கலைக் கழகத்திலும் தில்லிப் பல்கலைக் கழகத்திலும் பேராசிரியராகப்  பணி புரிந்தார். இவர் எழுதிய பல நூல்கள் இந்திய மொழிகளிலும் அயல் நாட்டு மொழிகளிலும் மொழி ஆக்கம் செய்யப்பட்டுள்ளன.

## இளமைக்காலம்
பிகாரில் ஒரு சிற்றுரில் ஏழைக்  குடும்பத்தில் பிறந்தார். தொடக்கக் கல்வியைச் சிற்றூர்ப் பள்ளியில்  முடித்தார். மெட்ரிக்குலேசன் படிப்பை 1937 இல் முடித்த பின் பாட்னா கல்லூரியில் 6 ஆண்டுகள் படித்தார். 1943 ஆம் ஆண்டில் வரலாற்றுப் பாடத்தில் முதுகலைப் பட்டம் பெற்றார்.

## ஆசிரியர் பணி

பிகாரில் ஆரா, பகல்பூர் ஆகிய ஊர்களில் உள்ள கல்லூரிகளில் ஆசிரியராகப் பணி புரிந்தார். பின்னர் பாட்னா கல்லூரியில் சேர்ந்தார். 1958 முதல் 1973 வரை பாட்னா பல்கலைக் கழக வரலாற்றுத் துறையின் தலைவராக இருந்தார். 1973 இல் பாட்னாவிலிருந்து தில்லிப் பல்கலைக் கழகத்திற்கு மாற்றல் ஆனார். தில்லிப் பல்கலைக் கழகத்தில் 1985 ஆம் ஆண்டில் ஓய்வு பெறும் வரை வரலாற்றுத்துறைத் தலைவராக இருந்தார். ஓய்வுக்குப்  பின்னர் சொந்த ஊரான பாட்னாவிற்குத்  திரும்பினார்.

## பதவிகள்

இந்திய வரலாற்று ஆராய்ச்சிக் கவுன்சிலின் தலைவராக 1972 முதல் 1977 வரை பதவி வகித்தார். இந்திய வரலாற்றுப் பேராயம் என்னும் அமைப்பில் தலைவராகவும் இருந்தார். டொராண்டோ பல்கலைக் கழகம், லண்டன் பல்கலைக் கழகம் ஆகியவற்றில் வருகைப் பேராசிரியராக இருந்தார். இந்தியாவின் வரலாற்று அறிவியல் தேசியக் கமிசனில் உறுப்பினராகவும் மத்திய ஆசியா நாகரிகங்கள் உனெசுகோ கமிசனில் உறுப்பினராகவும் இருந்தார்.

## ஆராய்ச்சிக் கருத்துகள்

மார்க்சிய வரலாற்றாசிரியராக இருந்தபோதிலும் இந்திய  சூழலுக்கு ஏற்ப மார்க்சியத் தத்துவத்தைச் செயல்படுத்தவேண்டும் என்று கருதினார். தொன்மை இந்தியாவில் தாழ்த்தபட்ட குலத்தோரின் வாழ்வு நிலை பற்றி பழம் இந்தியாவில் சூத்திரர்கள் என்னும் நூலில் விரிவாக எழுதினார். ஆரியர்கள்    இந்தியாவின் ஆதி குடி மக்கள் என்பதையும் அரப்பா நாகரிகம் ஆரியருடையது என்பதையும் ஆர். எஸ். சர்மா மறுத்தார். மதவாதம் இந்தியாவை அழிவுப் பாதைக்குக் கொண்டு செல்லும் என்று கூறினார். ராம ஜன்ம பூமி விவகாரத்தில் பாபர் மசூதி இடிக்கப் பட்டதைக்  கண்டித்தார்.  சர்ச்சைக்குரிய இடத்தில் இராமர் கோயில் இருந்ததற்குச் சான்றுகள் இல்லை என்று சொன்னார்.
பழமை இந்தியா என்னும் நூலை 1978 ஆம் ஆண்டில் சனதா கட்சி நடுவண் அரசு தடை செய்தது.  ஆனால் அத்தடை 1980 இல் நீக்கப்பட்டது. சேது சமுத்திரக் கால்வாய்த் திட்டம் செயல்படுத்த இருந்த நிலையில் 'ஆடம்ஸ் பாலம் கடவுள் இராமனால் கட்டப்பட்டது அன்று'  என்று தம் கருத்தைத் தெரிவித்தார்.

## எழுதிய நூல்களில் சில
தன் வாழ்நாளில் 15 மொழிகளில், 115 புத்தகங்கள் எழுதியுள்ளார். 
* Ancient India
* Sudras in Ancient India
* Indian Feudalism 
* Urban Decay in India
* Looking for the Aryans
* Aspects of Political Ideas and Institutions  in Ancient India
* Material Culture and Social Formations in Ancient India
* Economic History of Early India
* Advent of the Aryans in India

## மேற்கோள்

* http://www.frontline.in/static/html/fl2819/stories/20110923281910500.htm
* http://www.outlookindia.com/article/communalism-and-history-textbooks/214550

பகுப்பு:வரலாற்றாசிரியர்கள்
பகுப்பு:இந்திய வரலாற்றாளர்கள்
பகுப்பு:இந்திய இந்தியவியலாளர்கள்
பகுப்பு:பீகார் நபர்கள்
பகுப்பு:1919 பிறப்புகள்
பகுப்பு:2011 இறப்புகள்
நோக் பண்பாடு

**நோக் பண்பாடு**, கிமு 1000 அளவில் வடக்கு நைசீரியாவில் தோற்றம்பெற்று, என்னவென்று தெரியாத சூழ்நிலைகளில் கிபி 300 அளவில் அழிந்துவிட்டது. இது, அவுசா, குவாரி, பிரோம், கனூரி, நூப்பே, யூக்குன் ஆகிய மக்களைக் கிளையினராகக் கொண்ட ஒரு முந்திய பண்பாட்டில் இருந்து உருவாகியதாகக் கருதப்படுகிறது. "நோக்" இற்கு வடமேற்கில் அமைந்துள்ள குவாத்தார்கவாசி அல்லது சோக்கோத்தோ என்னும் பண்பாடு நோக் பண்பாட்டைப் போன்றது அல்லது அதன் மூதாதையாக இருக்கலாம் என்ற கருத்தும் உண்டு. 

நோக் பண்பாட்டின் சமூக முறைமை மிகவும் முன்னேற்றம் அடைந்திருந்தது என்கின்றனர். இப்பண்பாடு, ஆப்பிரிக்காவில் பெரிய சுடுமண் சிற்பங்களை உருவாக்கிய மிகப்பழைய பண்பாடுகளுள் ஒன்றாகும். மின்னியாப்பொலிசு கலை நிறுவனத்தில் உள்ள நோக் பிரமுகரின் படிமம் இப்பண்பாட்டின் நேர்த்திக்குச் சான்றாக உள்ளது.

கருவிகள் செய்வதற்காக இரும்பை உருக்குதல், காய்ச்சியடித்தல் போன்ற பயன்பாடுகள் நோக் பண்பாட்டில் குறைந்தது கிமு 550 அளவில் அல்லது அதற்கு முன்னர் தோன்றியது. கிறித்தோபர் ஏரட் என்பவரின் கருத்துப்படி, இரும்பை உருக்கும் முறை கிமு 1000க்கு முன்னரே இப்பகுதியில் தனியாக இங்கேயே கண்டுபிடிக்கப்பட்டது. 

## மேற்கோள்கள்

பகுப்பு:ஆப்பிரிக்கப் பண்பாடு
சென்னை மாநகராட்சி மன்றத் தலைவர் (மேயர்) பட்டியல்

**சென்னை மாநகராட்சி மன்றத் தலைவர் (மேயர்)** இந்தியாவின் [தமிழ்நாடு மாநிலத்தில் உள்ள [சென்னை மாநகராட்சி மன்றத்தை வழிநடத்தும் அலுவலர் ஆவார்.

**சென்னை மாநகராட்சி மன்றத் தலைவர் (மேயர்) பட்டியல்**

## இதையும் பார்க்க
சென்னை மாநகர் அண்ணல்

## மேற்கோள்கள்

பகுப்பு:தமிழகப் பட்டியல்கள்
பகுப்பு:சென்னை நகரத்தந்தைகள்
பிரிக்சு தலைவர்களின் பட்டியல்

பிரிக்சு குழுமம் 2009ஆம் ஆண்டு உருவானதில் இருந்து ஒவ்வொரு பிரிக்சு மாநாட்டிலும் தங்கள் நாடுகளின் சார்பாளர்களாக பங்கேற்ற தலைவர்களின் பட்டியல் இங்கு தரப்பட்டுள்ளது.   இக்குழுமத்தில் ஐந்து நாடுகள், பிரேசில், உருசியா, இந்தியா, சீன மக்கள் குடியரசு, தென்னாப்பிரிக்கா அடங்கியுள்ளன. பிரிக்சு ஒவ்வொரு ஆண்டும் மாநாடு கூட்டுகின்றது; இதில் ஒவ்வொரு நாட்டின் தலைவரும் பங்கேற்கின்றனர. ஒவ்வொரு ஆண்டும் மாநாட்டுத் தலைமையை சுழல்முறையில் பங்கிட்டுக் கொள்கின்றனர்; இத்தலைவரே மாநாட்டை நடத்துவதோடு மாநாட்டிற்கான  செயற்றிட்டத்தை தீர்மானிக்கின்றார். 

இக்குழுமம் துவக்கத்தில்  பிரிக் நாடுகள் என  தென்னாப்பிரிக்கா தவிர்த்த மற்ற நாடுகளை உறுப்பினர்களாகக் கொண்டு உருவாக்கப்பட்டது. தென் ஆபிரிக்கா  மூன்றாண்டுகள் கழித்து 2011இல் இணைந்த பிறகு இக்குழுமம் பிரிக்சு என அழைக்கப்படலாயிற்று. 

## மேற்சான்றுகள்

பகுப்பு:பிரிக்ஸ்
பகுப்பு:அரசியல் தலைவர்களின் பட்டியல்கள்
பித்தூர்

**பித்தூர்** (Bithoor  or  Bithur), இந்தியாவின் உத்தரப் பிரதேசம்  மாநிலத்தின், கான்பூர் நகரத்திலிருந்து 23.4 கி. மீ., தொலைவில் கங்கை ஆற்றின் கரையில் அமைந்துள்ள சிறு நகரமாகும். இவ்விடம் இந்துக்களின் புனித இடமாக கருதப்படுகிறது. பித்தூர் இலவன் மற்றும் குசன் ஆகியவர்களின் பிறப்பிடமாகும். இவ்விடத்தில் வான்மீகி முனிவரின் ஆசிரமம் அமைந்துள்ளது.

## வரலாறு
இந்திய விடுதலை இயக்கத்திற்கு குறிப்பாக 1857 இந்திய சிப்பாய் கிளர்ச்சிக்கு அதிக தொடர்புடையது பித்தூர். பிரித்தானிய கம்பெனி ஆட்சியின் போது மராத்திய மன்னர் பேஷ்வா பாஜி ராவ்  பித்தூருக்கு துரத்தப்பட்டார். பாஜி ராவின் தத்து மகன் நானா சாகிப் பித்தூர் நகரத்தை மராத்திய அரசின் தலைநகராக அமைத்தார். 19 சூலை 1857இல் கிழக்கிந்திய இராணுவம் பித்தூர் நகரத்தை கைப்பற்றியது.

## மக்கள்
2001ஆம் மக்கட்தொகை கணக்கெடுப்பின்படி, பித்தூரின் மக்கட்தொகை 9647 ஆகும். அதில் ஆண்கள் 55%, பெண்கள் 45% கொண்டுள்ளனர். எழுத்தறிவு விகிதம் 62% ஆகும். 
## மேற்கோள்கள்

## வெளி இணைப்புகள்

பகுப்பு:இராமாயண நிகழிடங்கள்
பகுப்பு:கான்பூர் மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
கார்வி குறிஞ்சி

**கார்வி குறிஞ்சி** (Strobilanthes callosus) என்பது குறிஞ்சி பூச்செடிகளில் ஒரு வகையாகும்.  புதர்வகையைச் சார்ந்த இவை இந்தியாவின் மேற்குத் தொடர்ச்சி மலைத்தொடர் சார்ந்த பகுதிகளில் காணப்படுகின்றன. தமிழகக் குறிஞ்சி பனிரெண்டு ஆண்டுகளுக்கு ஒருமுறை பூக்கும் என்றால் இவை எட்டு ஆண்டுகளுக்கு ஒரு முறை பூக்கக்கூடியவை. இதன் தரப்படுத்தப்பட்ட இந்தி மொழி பெயர் Maruadona  (मरुआदोना) ஆகும்.  இவை மத்தியப் பிரதேசத்திலும் காணப்படுகின்றன. மராத்தியில் கார்வி என அழைக்கப்படுகிறது. இச்சொல்லே ஆங்கிலத்தில் பயன்படுகிறது. அண்டை மாநிலமான கர்நாடகத்தில் கன்னட மொழியிலும் கர்வி (Karvi) என அறியப்படுகிறது. சில நேரங்களில் Karvy என ஆங்கிலத்தில் உச்சரிக்கப்படுகிறது.

## விளக்கம்
இவை உயரமான செடிகளாகும். இவற்றில் சில  6-20 அடி உயரமும் 2 1/2 அங்குல விட்டமும் இருக்கும். இவை ஜூலை மற்றும் செப்டம்பர் மாதங்களில் பூக்கும். ஆனால் எட்டு ஆண்டுகளுக்கு ஒரு முறையே இது நிகழும். 
## குறிப்புகள்

பகுப்பு:மலர்கள்
பகுப்பு:செடிகள்
பகுப்பு:கட்டிடப் பொருட்கள்
பகுப்பு:இந்தியத் தாவரங்கள்
1621

**1621** (**[[ரோம எண்ணுருக்கள்|MDCXXI]]**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* பெப்ரவரி 9 - பதினைந்தாம் கிரகோரி 234வது திருத்தந்தையாகப் பதவியேற்றார்.
* மார்ச் 31 - எசுப்பானியாவின் நான்காம் பிலிப்பு தனது 44-ஆண்டு கால ஆட்சியை ஆரம்பித்தார்.
* ஏப்ரல் - டச்சுக் குடியரசுக்கும் எசுப்பானியப் பேரரசுக்கும் இடையே இருந்த 12-ஆண்டுக்கால அமைதி ஒப்பந்தம் முடிவுக்கு வந்தது. இரு தரப்பும் எண்பதாண்டுப் போரை மீளத் தொடங்க ஆயத்தங்கள் மேற்கொண்டன.
* சூன் 3 - டச்சு மேற்கிந்தியக் கம்பனி நிறுவப்பட்டது.
* சூன் 21 - முப்பதாண்டுப் போர்: 27 செக் பிரபுக்கள் பிராகாவில் தூக்கிலிடப்பட்டனர்.
* அக்டோபர் 9 - உதுமானியப் பேரரசுக்கும் போலந்து-லுத்துவேனியாவிற்கும் இடையே இடம்பெற்ற போர் முடிவுக்கு வந்தது.
* டச்சு கணித, வானியலாளர் வெலிபுரோர்ட் சினெல் வான் ரோயன் பிரபலமான சினெல்லின் விதியைக் கண்டுபிடித்தார்.
* சாதிக்காய் வணிகத்தை தமது கட்டுப்பாட்டுக்குள் கொண்டு வரும் பொருட்டு டச்சுக் கிழக்கிந்தியக் கம்பனி தனது 2000 படையினரை இந்தோனேசியாவின் பாண்டா தீவுகளுக்கு அனுப்பியது.
* இலங்கை, வல்வெட்டித்துறையில் போர்த்துக்கீசருக்கும், தமிழருக்கும் இடையே சமர் இடம்பெற்றது.

## பிறப்புகள்
* டிசம்பர் 12 - ஜெரார்டு பீட்டர்சு அல்ஃப்ட், டச்சு தளபதி (இ. 1656)

## இறப்புகள்
* சூலை 2 - தாமசு ஃஆரியட், ஆங்கிலேய வானியலாளர், கணிதவியலாளர் (பி. கி.. 1560)
* செப்டம்பர் 17 - ராபர்ட் பெல்லார்மின், இத்தாலியப் புனிதர் (பி. 1542)
* இரண்டாம் சங்கிலி, யாழ்ப்பாண அரசின் கடைசி அரசன்

## மேற்கோள்கள்

## 1621 நாட்காட்டி
உலக விண்வெளி வாரம்

**உலக விண்வெளி வாரம்** (*World Space Week (WSW*) அக்டோபர் 4 ஆம் நாள் முதல் -  அக்டோபர் 10 நாளில் முடிய, இந்த இடைப்பட்ட நாட்களை உலக விண்வெளி வாரமாக கொண்டாடப்படுகிறது. 1957 ஆம் ஆண்டு, அக்டோபர் 4 இல் ஸ்புட்னிக் 1 என்ற செயற்கைகோள் உலகின் முதன்முதலாக செலுத்தப்பட்ட செயற்கைகோளாகும். 1967 இல் அக்டோபர் 10 ஆம் நாளில் புற விண்வெளி அமைதி உடன்படிக்கை செய்யப்பட்டு, உலக நாடுகளிடையே ஒப்பந்தம் கையொப்பம் ஆனதாக அறியப்படுகிறது.

## யாது? எப்போது?
சர்வதேச விண்வெளி வாரமென்பது, அறிவியல், தொழினுட்பம் மற்றும் மனித மேம்பாட்டிற்கும், அமையபெற்று தங்கள் பங்களிப்பை கொடுப்பதாகும். 1999 ஆம் ஆண்டு ஐக்கிய நாடுகள் பொதுசபையால் அக்டோபர் 4 - 10 இரு நாட்கள் (இரு நிகழ்வுகள்) இடைநாட்கள், நினைவுகூரும் வகையில் உலக விண்வெளி வாரம் கொண்டாடப்படுமென அதிகாரபூர்வமாக அறிவிக்கப்பட்டது.

## உரிப்பொருள்
ஒவ்வொரு ஆண்டும், உலக விண்வெளி வாரக் கழக வாரியத்தின் (*World Space Week Association Board*) பணிப்பாளர்கள் மனிதத்துவத்துக்கு அறைகூவல் விடுத்து விண்வெளி அம்சம் பற்றிய முன்னிலைப்படுத்த கருப்பொருள் சேர்க்கிறது. இந்த குழு அவர்களின் திட்டங்கள் உள்ளடக்கத்தை உலக விண்வெளி வாரப் பங்கேற்பாளர்களுக்கு வழிகாட்டுதலை வழங்குகிறது.

* 1957 அக்டோபர் 4 இல், மனிதனால் உருவாக்கப்பட்ட, பூமியின் முதல் செயற்கைக்கோள் ஸ்புட்னிக் 1 ஏவப்பட்டு விண்வெளி ஆய்விற்கு வழிவகுத்தது.
* 1967 அக்டோபர் 10 இல், விண்வெளி கோட்பாடுகள், மாநிலங்களின் செயல்பாடுகளை காணல், அமைதியான முறையில் சந்திரன் மற்றும் இதர கோள்கள் உள்ளிட்ட விண்வெளி பயன்கள் ஒப்பந்தம் நிர்வாகக்குழுவால் கையொப்பமானது.

## மேற்கோள்கள்

## புற இணைப்புகள்
* விடுதலை-பக்கம் 1»சர்வதேச விண்வெளி வாரம் (அக்.4 -10)-திங்கள், 05 அக்டோபர் 2015 
* தினமலர்-உலக விண்வெளி வார விழா: பதிவு செய்த நாள்: செப் 17 2010  23:19
* தினமலர்/கல்விமலர்-மாணவர்களுக்கு கட்டுரை போட்டி-பதிவு செய்த நாள்: செப் 11,2013 08:53

பகுப்பு:அக்டோபர் நிகழ்வுகள்
பகுப்பு:ஐக்கிய நாடுகள் கடைப்பிடிப்புக்கள்
பகுப்பு:விண்வெளி
பகுப்பு:சிறப்பு நாட்கள்